Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

In

Razvojni svet regije Jugovzhodna Slovenija (v nadaljnjem besedilu: Razvojni svet regije), ki ga zastopa predsednik Razvojnega sveta regije Jugovzhodna Slovenija, mag. Gregor Macedoni

(v nadaljnjem besedilu skupaj: »Stranki dogovora«)

sklepata

**DOGOVOR ZA RAZVOJ REGIJE JUGOVZHODNA SLOVENIJA**

**(ČISTOPIS z dne 5.5.2025 )**

Neuradno prečiščeno besedilo zajema:

* Dogovor za razvoj regije Jugovzhodna Slovenija, št. 3030-43/2023-1630-6 z dne 20.12.2023 in
* Dodatek št 1. k dogovoru za razvoj regije Jugovzhodna Slovenija št. 3030-43/2023-1630-50 z dne *10. 4. 2025.*

***Uvodne določbe dogovora za razvoj regije Jugovzhodna Slovenija z dne 20.12. 2023, ki se nanaša na projekt PONI-JV Slovenija Podjetno nad izzive:***

Stranki dogovora uvodoma ugotavljata, da:

* Ministrstvo je, po predhodnem mnenju pristojnih ministrstev, dne 13. 4. 2022, izdalo pozitivno mnenje, št. 3030-57/2020/6, k sprejetemu Regionalnemu razvojnemu programu regije Jugovzhodna Slovenija 2021 - 2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo »Povabilo razvojnim svetom regij za pripravo in podpis dogovorov za razvoj regij št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: Povabilo);
* je RRA, Razvojni center Novo mesto d .o. o., Podbreznik 15, 8000 Novo mesto, (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je dne 5. 10. 2023 sprejel sklep št. 3/50 o določitvi regijskih projektov za uvrstitev v osnutek dogovora;
* je Ministrstvo dne 26. 10. 2023 prejelo osnutek dogovora za razvoj regije Jugovzhodna Slovenija in ga zavedlo pod št. 3030-43/2023-1630-1;
* je resorno ministrstvo izdalo soglasje v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva, št. 024-11/2023-1630-37 z dne 8. 11. 2023);
* je k projektom, ki so predmet tega dogovora, podal soglasje Razvojni svet regije na 4. dopisni seji sveta, sklep št. 1/D4 z dne 18.12.2023;
* je vsebina tega dogovora potrjena s strani Sveta regije Jugovzhodna Slovenija na 41. dopisni seji sveta, sklep št. 1/D41 z dne 18.12.2023;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije.

***Iz uvodnih določb 1. dodatka za razvoj regije Jugovzhodna Slovenija št.* 3030-43/2023-1630-50 *z dne 10. 4. 2025:***

* je Ministrstvo dne 24. 6. 2024 na spletni strani objavilo Spremembe prve dopolnitve povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve povabila št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024 (v nadaljnjem besedilu skupaj: spremembe prve dopolnitve povabila);
* da je RRA, Razvojni center Novo mesto d.o.o., Podbreznik 15, 8000 Novo mesto (v nadaljnjem besedilu: RRA) na podlagi sprememb prve dopolnitve povabila pred uvrstitvijo projektov v osnutek dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije Jugovzhodna Slovenija je dne 16. 10. 2024 sprejel sklep št. 3/6 o določitvi regijskih projektov za uvrstitev v osnutek dogovora za razvoj regije;
* je Ministrstvo dne 23.10.2024 prejelo osnutek dopolnitve dogovora za razvoj regije Jugovzhodna Slovenija in ga evidentiralo pod številko 3030-43/2023-1630-13;
* so resorna ministrstva k projektom, ki se uvrščajo v dogovor za razvoj regije, izdala soglasja:
	+ v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalce (KS) (dopis Ministrstva za naravne vire in prostor št. 35500-251/2024-2560-330 z dne 14.3.2025, knjiženo pod številko 3030-43/2023-1630-48);
	+ v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopis Ministrstva za okolje, podnebje in energijo št. 545-790/2023-2570-146 z dne 12.3.2025, knjiženo pod številko 3030-43/2023-1630-49 za projekta RCM in RCPS);
* je  k projektom, ki so predmet tega dodatka, podal soglasje Razvojni svet regije Jugovzhodna Slovenija na 7. dopisni seji, sklep št. 3/D7, z dne 31.3.2025;
* je vsebina tega dodatka potrjena s strani Sveta regije Jugovzhodna Slovenija (v nadaljnjem besedilu: svet regije) na 44. dopisni seji, sklep št. 1/D44, z dne 31.3.2025;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in da uvrščenost projektov v sklenjen dogovor za razvoj regije ne predstavlja nastopa pravnih učinkov do sofinanciranja.

Ministrstvo in Razvojni svet regije sklepata dogovor za razvoj regije (v nadaljnjem besedilu: Dogovor) z namenom uresničevanja RRP.

Povzetek RRP s predstavitvijo strateških razvojnih ciljev, prioritete regije v programskem obdobju, in razvojnih specializacij regije je Priloga 1 k temu dogovoru in njegov sestavni del.

1.

V Dogovor se uvrstijo naslednji projekti, navedeni v tabelah št. 1, 2, 3 in 4:

Tabela št. 1: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v dogovor za razvoj regije Jugovzhodna Slovenija:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost projekta (v EUR brez DDV) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | Podjetno nad izzivev regiji JV Slovenija– (PONI JV Slovenija) | Razvojni centerNovo mestod.o.o. | Regijski | 1.538.851,82 | 1.538.851,82 | 1.308.024,05 | 230.827,77 | 0,00 | 0,00 |

\*projekt PONI-JV Slovenija Podjetno nad izzive je bil uvrščen v dogovor za razvoj regije Jugovzhodna Slovenija sklenjen dne 20. 12. 2023

Tabela št. 2: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) - odprava neskladij v aglomeracijah s skupno obremenitvijo, enako ali večjo od 2.000 PE (KS), ki se uvrščajo v dogovor za razvoj regije Jugovzhodna Slovenija:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost projekta (v EUR brez DDV) | Sofinanciranje EU ( EUR) | Sofinanciranje – Proračun RS (EUR) | Občina( EUR) | Drugi viri (EUR) |
| 1 | Dograditev kanalizacije v aglomeraciji Črnomelj(Opremljanje aglomeracije Črnomelj 2019) | Občina Črnomelj | Regijski | 2.348.445,88 | 2.318.990,52 | 1.299.349,42 | 229.296,96 | 819.799,50 | 0,00 |
| 2 | Izgradnja kanalizacije v aglomeraciji Trebnje-2.faza(Opremljanje aglomeracije Trebnje 2019) | Občina Trebnje | Regijski | 1.250.565,07 | 1.198.978,64 | 520.827,15 | 91.910,67 | 637.827,25 | 0,00 |

\*\* projekt uvrščen v dogovor za razvoj regije Jugovzhodna Slovenija z dodatkom št. 1. z dne 10. 4. 2025

Tabela št. 3: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost RSO2.5 Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalcev (KS), ki se uvrščajo v dogovor za razvoj regije Jugovzhodna Slovenija:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost projekta (v EUR brez DDV) | Sofinanciranje EU ( EUR) | Sofinanciranje – Proračun RS ( EUR) | Občina ( EUR) | Drugi viri ( EUR) |
| 1 | Hidravlične izboljšave vodovodnega sistema in gradnja vodovodov za oskrbo s pitno vodo občin Mirna Peč, Žužemberk in Dolenjske Toplice(Nadgradnja vodovodnega sistema Suhe krajine) | Občina Mirna Peč | Regijski | 7.542.508,84 | 7.542.508,84 | 3.026.730,86 | 534.128,97 | 3.981.649,01 | 0,00 |
| 2 | Novogradnja in obnova vodovodnega sistema (Nadgradnja vodovodnega sistema SO-RI-KO) | Občina Ribnica | Regijski | 5.174.354,20 | 5.174.354,20 | 3.217.759,65 | 567.839,94 | 1.388.754,61 | 0,00 |
| 3 | Rekonstrukcija vodovodnega sistema Trebnje(Hidravlična izboljšava vodovodnega sistema Trebnje) | Občina Trebnje | Regijski | 2.976.995,49 | 2.915.899,35 | 1.545.429,78 | 272.722,91 | 1.158.842,80 | 0,00 |
| 4 | Vodovodni sistem Jezero(Nadgradnja vodovodnega sistema Jezero) | Občina Šmarješke Toplice | Regijski | 18.436.211,86 | 18.200.589,91 | 7.037.289,61 | 1.241.874,64 | 10.157.047,60 | 0,00 |
| 5 | Zmanjšanje vodnih izgub na VS Črnomelj(Hidravlična izboljšava vodovodnega sistema Črnomelj) | Občina Črnomelj | Regijski | 2.155.392,54 | 2.139.554,40 | 1.320.591,93 | 233.045,64 | 601.754,97 | 0,00 |

\*\* projekt uvrščen v dogovor za razvoj regije Jugovzhodna Slovenija z dodatkom št. 1. z dne 10. 4. 2025

Tabela št. 4: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad) – neinfrastrukturni ukrepi trajnostne mobilnosti na horizontalni ravni, ki se uvrščajo v dogovor za razvoj regije Jugovzhodna Slovenija:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost projekta (v EUR brez DDV) | Sofinanciranje EU ( EUR) | Sofinanciranje – Proračun RS ( EUR) | Občina (EUR) | Drugi viri (EUR) |
| 1 | Regijski center mobilnosti regije Jugovzhodna Slovenija | Razvojni center Novo mesto d.o.o. | Regijski | 335.209,23 | 323.109,23 | 281.842,35 | 49.736,88 | 0,00 | 3.630,00 |
| 2 | Regionalna celostna prometna strategija regije Jugovzhodna Slovenija | Razvojni center Novo mesto d.o.o. | Regijski  | 105.719,25 | 86.655,12 | 68.000,00 | 12.000,00 | 20.000,00 | 5.719,25 |

\*\* projekt uvrščen v dogovor za razvoj regije Jugovzhodna Slovenija z dodatkom št. 1. z dne 10. 4. 2025

Sestavni del tega Dogovora so tudi predstavitve posameznih projektov v Prilogi 2.

V Dogovor umeščeni projekti so bili izbrani na podlagi pogojev in meril določenih v ZSRR-2, Uredbi in javnem povabilu. Opis meril za izbor in postopka izbora projektov je Priloga 3 k temu Dogovoru in njegov sestavni del.

Vključeni regijski projekti temeljijo na RRP, uresničujejo razvojne prioritete razvojne regije in izkoriščajo njene razvojne potenciale; od lokalnega projekta se regijski razlikuje po celovitem reševanju določene problematike v okviru razvojne regije oziroma širšem razvojnem vplivu na razvojno regijo in izven nje.

Vključeni sektorski projekti uresničujejo program pristojnega ministrstva za doseganje ciljev na svojem delovnem področju in tudi pomembno vplivajo na uresničevanje razvojnih prioritet v regiji.

Za izvedo projektov, umeščenih v dogovore, se sklenejo neposredne pogodbe, če so za to zagotovljena proračunska sredstva. Sredstva za sofinanciranje regijskih projektov v skladu s tem Dogovorom se zagotavljajo z državnim proračunom v skladu z javno finančnimi zmožnostmi in dogovorjenimi prioritetami v finančnih načrtih pristojnih ministrstev.

Projekti, za katere se predvideva sofinanciranje iz sredstev Programa za izvajanje evropske kohezijske politike za obdobje 2021-2027 v Republiki Sloveniji, bodo obravnavani po postopku neposredne potrditve operacij v skladu z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23).

Nosilci projektov iz Tabel št. 1, 2, 3 in 4 iz III. točke morajo na posredniško telo po podpisu Dodatka št. 1 k dogovoru za regije Jugovzhodna Slovenija najpozneje do 31. 12. 2026 posredovati vlogo za neposredno potrditev operacije (NPO), ki vsebuje zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev dogovorov za razvoj regij z dne 28. 8. 2024 (št. 3030-23/2023-1630-198). Če do vključno 31. 12. 2026 za predmetne projekte ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

Namesto projekta iz III. točke, za katerega do 31. 12. 2026 ne bo podana vloga za NPO, lahko razvojni svet regije predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR).

Za spremljanje izvajanja Dogovora s strani regije je odgovorna RRA, ki poroča Razvojnemu svetu regije in svetu regije najmanj enkrat letno.

S strani Ministrstva izvajanje Dogovora spremlja skrbnik regije.

Stranki dogovora bosta vse morebitne spore, ki bi izvirali iz tega Dogovora, reševali sporazumno. Če sporazumna rešitev ni dosežena, o sporu odloči stvarno pristojno sodišče v Ljubljani.

Morebitne spremembe in dopolnitve Dogovora se sklenejo z dodatkom k Dogovoru.

Ta Dogovor začne veljati z dnem podpisa obeh strank.

Dogovor je sklenjen v dveh (2) izvodih, od katerih prejmeta vsaka stranka en (1) izvod. Izvod razvojnega sveta regije hrani RRA. Ministrstva, pristojna za izvedbo projektov Dogovora, prejmejo elektronski izvod podpisanega Dogovora.

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov (v elektronski obliki)

Priloga 2: Predstavitev projektov (Obrazci 2 iz povabila v elektronski obliki),

* 1. PONI – JV Slovenija Podjetno nad izzive

2.2. Dograditev kanalizacije v aglomeraciji Črnomelj (Opremljanje aglomeracije Črnomelj 2019)

2.3. Izgradnja kanalizacije v aglomeraciji Trebnje-2.faza (Opremljanje aglomeracije Trebnje 2019)

2.4. Hidravlične izboljšave vodovodov za oskrbo s pitno vodo občin Mirna Peč, Žužemberk in Dolenjske Toplice (Nadgradnja vodovodnega sistema Suhe krajine)

2.5. Novogradnja in obnova vodovodnega sistema (Nadgradnja vodovodnega sistema SO-RI-KO)

2.6. Rekonstrukcija vodovodnega sistema Trebnje (Hidravlična izboljšava vodovodnega sistema Trebnje)

2.7. Vodovodni sistem Jezero (Nadgradnja vodovodnega sistema Jezero)

2.8. Zmanjšanje vodnih izgub na VS Črnomelj (Hidravlična izboljšava vodovodnega sistema Črnomelj)

2.9. Regijski center mobilnosti Jugovzhodna Slovenija

2.10. Regionalna celostna prometna strategija Jugovzhodna Slovenija

Priloga 3: Opis meril za izbor in postopek izbora projektov (v elektronski obliki)